กรมทางหลวง ขยาย ทล. 2050 สาย อำเภอตระการพืชผล - อำเภอเขมราฐ เป็น 4 ช่องจราจร เพิ่มศักยภาพเชื่อมโยงการค้าอาเซียน
นายวราวุธ ทรงศิวิไล อธิบดีกรมทางหลวง เปิดเผยว่า กรมทางหลวง โดยสำนักก่อสร้างทางที่ 2 ดำเนินการก่อสร้างขยายทางหลวงหมายเลข 2050 สาย อำเภอตระการพืชผล-อำเภอเขมราฐ ตอน บ.แสนสบาย - อำเภอเขมราฐ จังหวัดอุบลราชธานี  ระหว่าง กม.69+000 - กม.98+500 รวมระยะทาง 29.5 กิโลเมตร เสร็จเรียบร้อยแล้ว เพิ่มศักยภาพการคมนาคมขนส่งภาคตะวันออกเฉียงเหนือใต้สู่อาเซียนเป็นเส้นทางสายหลักเชื่อมโยงประตูการค้าสู่อาเซียน ได้แก่ สปป.ลาว ไทยและจีน ส่งเสริมและสนับสนุนด้านการท่องเที่ยว เศรษฐกิจการค้า การลงทุนของภาคอีสานใต้และสินค้าตามแนวชายแดนก่อให้เกิดผลดีในการพัฒนาเศรษฐกิจและสังคมของประเทศโดยรวม เพื่อรองรับเศรษฐกิจและประชาคมอาเซียนทางหลวงสายดังกล่าว เป็นทางหลวงสายหลัก เริ่มต้นที่อำเภอเมืองอุบลราชธานี สิ้นสุดที่อำเภอเขมราฐ เป็นเส้นทางยุทธศาสตร์ในการท่องเที่ยวและการค้าเชื่อมโยงไปยังสาธารณรัฐประชาธิปไตยประชาชนลาว ปัจจุบันปริมาณการจราจรเพิ่มสูงขึ้น ทำให้ประชาชนไม่ได้รับความสะดวกในการเดินทาง กรมทางหลวงจึงดำเนินก่อสร้างขยายเป็นมาตรฐานทางชั้นพิเศษ 4 ช่องจราจร (ไป-กลับ) มีเกาะกลางแบบยก แยกทิศทางการจราจร ไป-กลับ ก่อสร้างจุดกลับรถ 19 แห่ง ด้วยงบประมาณกว่า 987 ล้านบาท